

**Republika e Kosovës**

Republika Kosova-Republic of Kosovo

*Qeveria - Vlada - Government*

*Ministria e Administrimit Pushtetit Lokal*

*Ministarstvo Lokalne Administrcije Samouprave*

 *Ministry of Local Government Administration*

Prishtinë, datë, 07.08.2023

Në mbështetje të kapitullit III të Kushtetutës së Republikës së Kosovës, bazuar në Ligjin nr.03/L-047 për Mbrojtjen dhe Promovimin e të Drejtave të Komuniteteve dhe Pjesëtareve të tyre në Republikën e Kosovës, Ligjin nr.08/L-193 mbi Ndarjet Buxhetore për Buxhetin e Republikës sё Kosovёs për vitin 2023, shtojcën 14 të Rregullores (QRK)-nr. 02/2021 për Fushat e Përgjegjësisë Administrative të Zyrës së Kryeministrit dhe Ministrive, shpallë:

**THIRRJE PUBLIKE PËR RENOVIMIN E SHTËPIVE/BANESAVE PËR PJESËTARET E KOMUNITETEVE JO SHUMICË NË KOMUNA PËR TË CILËT NDIHMA ËSHTË E NEVOJSHME**

Kjo thirrje publike nga Ministria e Administrimit të Pushtetit Lokal (MAPL), ka për qëllim që pjesëtareve të komuniteteve jo shumicë në komuna në Republikën e Kosovës, të ju sigurojë mbështetje financiare për renovimin e shtëpive/banesave familjeve apo individëve të cilët jetojnë në kushte të vështira ekonomike.

Për financimin e kësaj thirrje janë të ndara **LOT 2 - 1,000,000.00 Euro.**

Shuma maksimale që mund të përfitoj një aplikues për renovim të shtëpisë/banesës është **5,000.00 Euro.**

**Kriteret për mbështetjen për renovimin e shtëpive/banesave për pjesëtaret e komuniteteve jo shumicë për të cilët ndihma është e nevojshme, si në vijim:**

*1. Të jenë shtetas të Republikës së Kosovës dhe të posedoj dokument identifikues të Republikës së Kosovës;*

*2. Të ketë shtëpi ose objekt banimi për renovim (faturë që dëshmon pronësinë e objektit):*

*3. Të mos ketë përfituar në 3 vitet e fundit ndihmë për renovimin e shtëpisë, material ndërtimorë nga ana e Institucioneve te tjera dhe organizatave ndërkombëtarë (Deklaratën nën betim (shkarko në ueb, <https://mapl.rks-gov.net/>) që nuk ka përfituar më parë ndihmë për ndërtim dhe renovimin e shtëpisë (e nënshkruar nga ana e aplikuesit) në tri vitet e fundit.*

**Dokumentacioni i cili duhet të dorëzohet:**

1. *Aplikacionin/Kërkesën (shkarko në ueb,* [*https://mapl.rks-gov.net/*](https://mapl.rks-gov.net/)*) të plotësuar më të gjitha të dhënat dhe të nënshkruar nga ana e aplikuesit;*
2. *Kopjen e Letërnjoftimit për aplikuesin; (nëse aplikusi nuk ka letërnjoftim për arsyeje te moshës, ose kryefamiljari nuk ka zotësinë e veprimit, aplikimin e bënë kujdestari i tij).*
3. *Çertifikata mbi bashkësinë familjare;*
4. *Xhirollogari bankare dhe konfirmimin bankar nga banka përkatëse;*
5. *Dokument që dëshmon posedimin e objektit të banimit për renovim (faturë që dëshmon pronësinë e objektit);*
6. *Deklarata nën betim.*

**Informata plotesuese:**

*Prioritet në kushte të barabarta duhet të kenë kategoritë si në vijim:*

1. *Përfituesit potencial me familjar me nevoja të veçanta;*
2. *Përfituesit potencialë me familjar në gjendje të rëndë shëndetësore;*
3. *Përfitues potencial qe nuk janë te punësuar dhe nuk janë përfitues te skemës sociale;*
4. *Prindërit vetë ushqyese;*
5. *Numri i anëtarëve të familjes.*

**Vëmendje:**

Përfitues do të jenë personat fizik që i plotësojnë kriteret e përcaktuar në shpallje, varësisht prej limiteve buxhetore të planifikuara. Të gjithë përfituesit obligohen që ndihmën e pranuar ta përdorin për qëllimin e kërkuar.

**Periudha e aplikimit:**

Njoftimi për thirrje publike është i publikuar në ueb faqen e Ministrisë së Administrimit të Pushtetit Lokal (MAPL), ( <https://mapl.rks-gov.net/> ) Të gjitha informatat e nevojshme dhe formularët për aplikim në këtë thirrje publike, mund t’i gjeni si në këtë ueb faqe të Ministrisë, si dhe në ndërtesën e Ministrisë së Administrimit të Pushtetit Lokal (MAPL, ndërtesa e Rilindjes).

Aplikuesit që dëshirojnë të aplikojnë sipas thirrjes publike duhet të shprehin interesimin e tyre duke dorëzuar të gjithë dokumentacionin në kopje fizike në katin përdhes në Ndërtesën e Qeverisë (ish Rilindja) për çdo dite pune nga ora 09:00 deri 12:00 dhe nga ora 13:00 deri 15:30 ose në email adresën: Mapl.Aplikimi@rks-gov.net.

Thirrja do të jetë e hapur nga data 07.08.2023 deri me datë 18.08.2023, në orën 16:00. Aplikimet pas këtij afati nuk pranohen.

Informacionet dhe sqarimet shtesë mund të merren direkt nga zyrat e Ministrisë së Administrimit të Pushtetit Lokal (MAPL) ne numrin e telefonit +38 200 64 102.

Per çdo parregullsi që mund të hasni gjate këtij procesi, ju lutem që të lajmëroni rastin tek organet përgjegjëse në numrin e telefonit: 192; 038 550 999 dhe 0800199999 dhe email adresën: info@kosovopolice.com